На 9 май в сърцата на хората се обединяват две знаменателни събития от историята на нашия континент – **Денят на Европа и Денят на победата – победата над фашизма.**

Денят на Европа е празник на Европейските общности, на единството и на мира.

Тази дата става символ на Обединена Европа наред със синьото знаме със златни звезди и Одата на радостта.

Но Европа не би била такава, каквато е днес, без 9 май 1945 година. На този ден след победния ход на Съветската армия и Съюзническите сили Нацистка Германия капитулира. Слага се край на Втората световна война. Завършва едно от най-чудовищните кръвопролития в човешката история, продължило повече от 5 години и отнело живота на над 60 милиона души по света, като 20 милиона от тях са руснаци. Безпримерен е героизмът на руския народ! Днес хората в Русия и в Обединена Европа празнуват **победата на мира, на единството и на благоденствието.**